Søm

Søm er  et delområde i grunnkretsen Indre Randesund i Kristiansand kommune. Søm ligger 5-8 kilometer øst for Kristiansand sentrum, avgrenset av Topdalsfjorden i vest, Hånes i nord og Vardåsveien i øst. Området ligger på vestsiden av en åsrygg som strekker seg i nord-sør-retningen via Haumyrheia / Vardåsen. Det strekker seg til Korsvik i sør.

Grunnkretsen Indre Randesund (Søm, Strømme, Korsvik, Dvergsnes) hadde et folketall på  personer pr. januar 2015.

Historie
Navnet «Søm» kommer fra norrønt «Seheimr», som betyr «hjemmet ved sjøen».

Utbyggingen av Torsvikheia startet midt i 1950-årene, etter at Varoddbrua ble åpnet i oktober 1956. I 1963 ble området Midtre Søm påbegynt og deretter Ytre og Øvre Søm. Topdalsfjorden og Vardåsveien var planlagt som ett «perleband» som skulle binde sammen feltene etter hvert som de ble utbygget. Feltene Søm Sør og Vest kom til i 1980-årene.

Søm Nord ble ferdigstilt rundt 1990 og da var Vardåsveien rundt feltene ferdigstilt.

Transport
 over Varoddbrua går i land på vestsiden av Søm og fortsetter gjennom Haumyrheitunnelen til Rona, med avkjøring til Søm på øst- og vestsiden av tunnelen. Bussmetroruten M3 går til direkte til Søm via avkjørselen på vestsiden av tunnelen og videre helt rundt Vardåsveien. Bussmetroruten M4 går over Rona og Strømme på vei til Tømmerstø. Bussrute 55 går fra Dvergsnesåsen via Salbustadveien, Strømme og Rona til Sørlandssenteret. Bussrute 56 går fra Rona langs vestsiden av Søm på vei til Odderhei.

Fasiliteter
Handlesentre
Det finnes tre butikker på Søm: Kiwi Søm på vestsiden, med tilknytning til Søm legesenter, Rema 1000 Strømme som ligger ved Randesund Hageby og Strømme Skole, samt Coop Extra Vardås (med Post i Butikk) på østsiden. Tidligere fantes kiosken «Torsvikheia Handel» ved Haumyrheia, av ungdommen kalt «Gamla», men den gikk konkurs. Denne ble startet opp igjen som en Joker-butikk, men også denne gikk konkurs.

Andre sentre
Strømme senter på østsiden av Søm har diverse offentlige tjeneste- og helseforetak. I 2010 ble også et nytt psykiatrisk senter ferdiggjort. Dette i samarbeid med Sørlandet sykehus.

Randesund bydelspolitistasjon ved Strømme senter ble lagt ned i 2017.

Idrettsanlegg
Ved krysset Vardåsveien og Salbustadveien ligger et fotballanlegg; Vardåsbanen. Det finnes også en løkkeaktig fotballbane i dalen mellom Trollkleiva og Lian platå. På Haumyrheia har Søm Squashklubb en squashhall med tre baner, og Haumyrheia skole har fotballbane og svømmehall med 12,5-meters basseng. Strømme skole har håndballbane og fotballbane. Sukkevann Idrettspark ligger 1 kilometer øst for Strømme senter.

Skoler
Søm har to barneskoler – Vardåsen skole og Strømme skole – samt en ungdomsskole – Haumyrheia skole.

En kristen skole, Oasen skole Strømme, har også etablert seg på Søm. Dette er en 1.-10. skole, og har ca. 100 elever.

Barnehager
Veslefrikk barnehage ligger ved siden av Strømme skole, og Liantjønn barnehage ligger rett ved Søm kirke. Solkollen barnehage ligger langs Vardåsveien på nordøstsiden av Søm; Askeladden barnehage som ligger i nærheten av Vardåsen skole.

Kirker
Det finnes tre kirker på Søm: Søm kirke, som er tilknyttet Den norske kirke, Frikirken på Strømme og Misjonskirken på Marikollen, en del av Det Norske Misjonsforbund.

Fritid
Innerst i Korsvikfjorden ligger Korsvik marina og Søylekilen småbåthavn. Begge disse tilbyr fritidsbåtplasser, men høy etterspørsel har drevet prisene opp.

På vestsiden av Søm ligger flere badestrender, blant annet Fuglevikstranda og Sømstranda. Deler av Sømstranda er naturiststrand.

 Referanser 

Kategori:Bosetninger i Kristiansand